CELEX: 32010D0645
Language: hu
Date: 2010-10-26 00:00:00
Title: 2010/645/EU: A Bizottság határozata ( 2010. október 26. ) a 2002/887/EK határozat hatályának a Japánból származó, természetes vagy mesterséges módon törpenövésű Chamaecyparis Spach, Juniperus L. és Pinus L. növény tekintetében történő meghosszabbításáról (az értesítés a C(2010) 7249. számú dokumentummal történt)

27.10.2010   
            
            
               HU
            
            
               Az Európai Unió Hivatalos Lapja
            
            
               L 281/96
            
         A BIZOTTSÁG HATÁROZATA
   (2010. október 26.)
   a 2002/887/EK határozat hatályának a Japánból származó, természetes vagy mesterséges módon törpenövésű Chamaecyparis Spach, Juniperus L. és Pinus L. növény tekintetében történő meghosszabbításáról
   (az értesítés a C(2010) 7249. számú dokumentummal történt)
   (2010/645/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a növényeket vagy növényi termékeket károsító szervezeteknek a Közösségbe történő behurcolása és a Közösségen belüli elterjedése elleni védekezési intézkedésekről szóló, 2000. május 8-i 2000/29/EK tanácsi irányelvre (1) és különösen annak 15. cikke (1) bekezdésére,
   mivel:
   
               (1)
            
            
               A Japánból származó, természetes vagy mesterséges módon törpenövésű Chamaecyparis Spach, Juniperus L. és Pinus L. növény tekintetében a 2000/29/EK tanácsi irányelv bizonyos előírásaitól való eltérés engedélyezéséről szóló, 2002. november 8-i 2002/887/EK bizottsági határozat (2) engedélyezi a tagállamoknak, hogy korlátozott időtartamokra és meghatározott feltételek mellett a Japánból származó Chamaecyparis Spach, Juniperus L. és Pinus L. növény tekintetében – a termés és a vetőmag kivételével – eltérjenek a 2002/29/EK irányelv 4. cikkének (1) bekezdésétől.
            
         
               (2)
            
            
               Az először a 93/452/EGK bizottsági határozattal (3), majd a 2002/887/EK határozattal megállapított eltérések korlátozott időre szóltak, az említett határozatokban szereplő időszakokat először a 94/816/EK (4), a 96/711/EK (5), a 98/641/EK (6) és a 2001/841/EK (7), majd a 2004/826/EK (8), a 2006/915/EK (9) és a 2008/826/EK (10) bizottsági határozat meghosszabbította.
            
         
               (3)
            
            
               Mivel az eltérést indokolttá tévő körülmények még most is fennállnak, és nincsenek az adott feltételek felülvizsgálatára okot adó új információk, az eltéréseket meg kell hosszabbítani. Emellett a tagállamok által a 2002/887/EK határozat 2. cikke szerint gyűjtött információk révén, valamint a Japánnal fennálló kapcsolatoknak köszönhetően több tapasztalat áll rendelkezésre. Ezenkívül e határozat megfelelő mechanizmusokat vezet be az eltérések alkalmazási feltételeinek ellenőrzésére. Kívánatos tehát az e határozatban engedélyezett eltérések esetében az időtartamot az előző határozatokban engedélyezetteknél hosszabb időre, mégpedig 2020. december 31-ig meghosszabbítani.
            
         
               (4)
            
            
               Növényegészségügyi okokból a Japánból származó, természetes vagy mesterséges módon törpenövésű Juniperus L. növények behozatalára 2020. december 31-ig minden egyes évben csak egy meghatározott időtartam alatt kerülhet sor.
            
         
               (5)
            
            
               A 2002/887/EK határozatot ezért ennek megfelelően módosítani kell.
            
         
               (6)
            
            
               Az e határozatban előírt intézkedések összhangban vannak a Növényegészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A 2002/887/EK határozat a következőképpen módosul:
   
               1.
            
            
               A 2. cikk első és második bekezdésében a „2009. augusztus 1. és 2010. augusztus 1.” szöveg helyébe „minden év augusztus 1-je” szöveg lép.
            
         
               2.
            
            
               A 4. cikkben szereplő táblázat helyébe a következő táblázat lép:
               
                           „Növény
                        
                        
                           Időtartam
                        
                     
                           
                              Chamaecyparis
                           
                        
                        
                           2011. január 1-jétől2020. december 31-ig
                        
                     
                           
                              Juniperus
                           
                        
                        
                           2020. december 31-ig minden év november 1-jétől március 31-ig
                        
                     
                           
                              Pinus
                           
                        
                        
                           2011. január 1-jétől2020. december 31-ig”
                        
                     
         2. cikk
   Ennek a határozatnak a tagállamok a címzettjei.
   
      Kelt Brüsszelben, 2010. október 26-án.
      
         
            a Bizottság részéről
         
         John DALLI
         
            a Bizottság tagja
         
      
   
   
      (1)  HL L 169., 2000.7.10., 1. o.
   
      (2)  HL L 309., 2002.11.12., 8. o.
   
      (3)  HL L 210., 1993.8.21., 29. o.
   
      (4)  HL L 337., 1994.12.24., 87. o.
   
      (5)  HL L 326., 1996.12.17., 66. o.
   
      (6)  HL L 304., 1998.11.14., 36. o.
   
      (7)  HL L 313., 2001.11.30., 44. o.
   
      (8)  HL L 358., 2004.12.3., 32. o.
   
      (9)  HL L 349., 2006.12.12., 51. o.
   
      (10)  HL L 290., 2008.10.31., 25. o.